open-index/open-wikipedia-markdown huggingface dataset:
Τάκης Αθηναίος

Ο **Τάκης Αθηναίος** (πραγματικό όνομα: Παναγιώτης Γαϊδεμβέργος, Νεάπολη Εξαρχείων, Αθήνα, 27 Απριλίου 1920 – 21 Μαΐου 2004) ήταν Έλληνας συνθέτης, μαέστρος (ενορχηστρωτής) και στιχουργός, με πολλές διακρίσεις στην Ελλάδα και στο εξωτερικό. Υπήρξε διευθυντής της Ορχήστρας Ελαφράς Μουσικής της Ελληνικής Ραδιοφωνίας και της Ορχήστρας του Φεστιβάλ Τραγουδιού Θεσσαλονίκης (του οποίου ήταν εκ των ιδρυτών), όπως και πρόεδρος  (και «επί τιμή») του Πανελλήνιου Μουσικού Συλλόγου (1984 – 1996).

Ο Τάκης Αθηναίος ήταν γόνος μουσικής οικογένειας και παρά τις σπουδές του στα Οικονομικά (ήταν πτυχιούχος της ΑΣΟΕΕ) ενώ παράλληλα φοιτούσε στο Ελληνικό Ωδείο και στο Ωδείο Αθηνών, στράφηκε τελικά από νωρίς στη σύνθεση. Με έργα του πήρε μέρος σε πολλές διεθνείς εκδηλώσεις (διαγωνισμούς και φεστιβάλ) κατακτώντας τιμητικές βραβεύσεις. Ακόμη, έγραψε συνθέσεις για θεατρικές σκηνές, επιθεωρήσεις και παραστάσεις που προβλήθηκαν σε τηλεοπτικές εκπομπές.

Κατά τη Στρατιωτική δικτατορία συμμετείχε στους χουντικούς εορτασμούς της επετείου της 21ης Απριλίου στο Παναθηναϊκό Στάδιο ανάμεσα σε άλλους ηθοποιούς και τραγουδιστές. Ο Αθηναίος ήταν ένας από τους Διευθυντές της ορχήστρας του Εθνικού Ιδρύματος Ραδιοφωνίας.

Παράλληλα με το καλλιτεχνικό του έργο, υπήρξε και δραστήριος συνδικαλιστής στο χώρο του, «για ένα καλύτερο αύριο των μουσικών και της μουσικής», όπως συχνά έλεγε, προσπαθώντας να βελτιώσει τη θέση των συναδέλφων του. Η κηδεία του τελέστηκε δημοσία δαπάνη, στο Α΄ Κοιμητήριο της Αθήνας, την 24η Μαΐου 2004.
## Παραπομπές


Κατηγορία:Έλληνες συνθέτες
Κατηγορία:Απόφοιτοι του Ωδείου Αθηνών
Αδελαΐδα του Λέβενσταϊν-Βέρτχαϊμ-Ρόζενμπεργκ

Η **Αδελαΐδα** (γερμ. *Adelaid von Löwenstein-Wertheim-Rosenberg*, 3 Απριλίου 1831 - 16 Δεκεμβρίου 1909) από τον Οίκο του Λέβενσταϊν-Βέρτχαϊμ-Ρόζενμπεργκ ήταν κόρη του Διαδόχου του Πριγκιπάτου του Λέβενσταϊν-Βέρτχαϊμ-Ρόζενμπεργκ και με τον γάμο της έγινε σύζυγος του πρώην Βασιλιά της Πορτογαλίας.

## Βιογραφία

### Πρώτα χρόνια
Η *Σοφία Αμαλία Αδελαΐδα Λουίζα Ιωάννα Λεοπολδίν*η ήταν η μόνη κόρη του Κωνσταντίνου του Λέβενσταϊν-Βέρτχαϊμ-Ρόζενμπεργκ και της Αγνής, κόρης του Καρόλου Λουδοβίκου του Χόενλοε-Λάνγκενμπουργκ.

Γεννήθηκε στο Κλάινχοϊμπαχ, κοντά στο Μίλτενμπεργκ της Βαυαρίας την Κυριακή του Πάσχα. Στα 4,5 έτη της απεβίωσε η μητέρα της και στα 7 ο πατέρας της. Αυτή και ο αδελφός της Κάρολος ανατράφηκαν από τους γονείς του πατέρα τους, τον Κάρολο Θωμά και τη Σοφία του Βίντις-Γκρατς. Ο Οίκος της, που ήταν μοργανατικός κλάδος του Οίκου των Βίττελσμπαχ, είχε ανέλθει σε πριγκιπικό Οίκο.

### Γάμος
Παντρεύτηκε τον Μιχαήλ Α΄ της Πορτογαλίας σε ηλικία 20 ετών, ενώ ο Βασιλιάς ήταν 49. Αυτός είχε πρώτα υπηρετήσει ως αντιβασιλέας της Πορτογαλίας κατά την ανηλικιότητα της ανιψιάς του Μαρίας Β΄, την οποία μνηστεύθηκε. Όμως το 1828 κατέλαβε τον θρόνο για τον εαυτό του. Ήταν ένθερμα συντηρητικός και θαυμαστής του Κλέμενς φον Μέττερνιχ. Ανέτρεψε το Συνταγματικό Καταστατικό που είχε γράψει ο αδελφός του Πέτρος Α΄ (πατέρας της Μαρίας Β΄) και προσπάθησε να κυβερνήσει ως απόλυτος μονάρχης. Το αποτέλεσμα ήταν οι αποκαλούμενοι *Φιλελεύθεροι Πόλεμοι* (1828-34), που στην πραγματικότητα ήταν ένας παρατεταμένος εμφύλιος πόλεμος μεταξύ των προοδευτικών συνταγματικών και των απολυταρχικών μοναρχιστών.

Ο πόλεμος έληξε με την εκθρόνιση του Μιχαήλ, που αποκήρυξε όλες τις διεκδικήσεις του στον θρόνο με αντάλλαγμα μία ετήσια σύνταξη· επειδή αποποιήθηκε τους όρους της παραίτησής του, δεν την έλαβε ποτέ. Αναγκάστηκε σε ισόβια εξορία. Ήταν το πρεσβύτερο μέλος του Οίκου του· δεν αποκαταστάθηκε ποτέ στον θρόνο του και είναι αμφισβητήσιμο αν τα δυναστικά δικαιώματα των απογόνων του μπορούν να αποκατασταθούν. Το 1837 υποστήριξε τον Κάρολο των Βουρβόνων, πρώτο Καρλιστή διεκδικητή για τον θρόνο της Ισπανίας· αυτό είχε ως αποτέλεσμα την κατάργηση των δικών του δικαιωμάτων στον θρόνο αυτόν.

## Οικογένεια
Παντρεύτηκε τον Μιχαήλ Α΄ της Πορτογαλίας και είχε τέκνα:
* Μαρία ντας Νέβις (1852 - 1941), παντρεύτηκε τον Αλφόνσο Κάρολο, Δούκα του Σαν Ζάιμε.
* Μιχαήλ Β΄ (1853 - 1927), Δούκας της Μπραγκάνσα, διεκδικητής τού θρόνου, που υποστηριζόταν από τους Μιγκουελιστές.
* Μαρία Θηρεσία (1855 - 1944), παντρεύτηκε τον Κάρολο Λουδοβίκο της Αυστρίας.
* Μαρία Ιωσηφίνα (1857 - 1943), παντρεύτηκε τον Κάρολο Θεόδωρο, Δούκα εν Βαυαρία.
* Αδελγόνδη (1858 - 1946), παντρεύτηκε τον Ερρίκο του Μπάρντι.
* Μαρία Άννα (1861 - 1942), παντρεύτηκε τον Γουλιέλμο Δ΄ του Λουξεμβούργου.
* Μαρία Αντωνία (1862 - 1959), παντρεύτηκε τον Ροβέρτο Α΄ της Πάρμας.

## Παραπομπές


## Πηγές
* "The Book of Kings: A Royal Genealogy" by C. Arnold McNaughton.
* "Burke's Royal Families of the World", edited by Hugh Montgomery-Massingberd.

Κατηγορία:Βασίλισσες της Πορτογαλίας
Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Κατηγορία:Δούκισσες της Πορτογαλίας
Κρίστιαν ντε λα Κάμπα

Ο **Κρίστιαν ντε λα Κάμπα Σίγκλερ** (, 15 Νοεμβρίου 1981 - ) είναι Αμερικανομεξικανός ηθοποιός και μοντέλο.

Ξεκίνησε την καριέρα του ως μοντέλο ενώ συμμετείχε σε αρκετούς διαγωνισμούς μοντέλων. Το 2010 εργάστηκε ως μοντέλο για το "Victoria Secrets Fashion Show". Την ίδια χρονιά αποφοίτησε ως ηθοποιός στο Κέντρο Εκπαίδευσης Τεχνών "CEA". Το 2011 συμμετείχε στο διαγωνισμό Κος. Μεξικό 2011.

## Φιλμογραφία
* *Santiago Apóstol* - 2017, ως Τορκουάτο Κανσάτο (ταινία)
* *Amorcito corazón* - 2011/12, ως Μαρτίν Κορόνα
* *Relaciones peligrosas* - 2012, ως Χοακίν "Χοάκο" Ριβέρα
* *[[La Patrona]]* - 2013, ως Αλμπέρτο Εσπίνο 
* *Santa Diabla* - 2013/14, ως Φράνκο Γκαρσία Ερρέρα/Σεμπαστιάν Μπλάνκο/Ρενέ Αλόνσο
* *Top Chefs Estrellas* - 2014, ως Διαγωνιζόμενος (Ριάλιτι μαγειρικής)
* *Tierra de reyes* - 2014/15, ως Σαμουέλ "Ρέι" Γκαγιάρδο Λεόν.
**Vino el amor* - 2016/17, ως Χουάν Τεγιές
* *La hija pródiga* - 2017/18, ως Σαλβαδόρ Μεντόσα Αρένας
* *Un poquito tuyo* - 2019, ως Αλβάρο Μεντόσα
* *Vencer el desamor* - 2020/21, ως Πάουλο Χαουρεγούι

## Βραβεία & υποψηφιότητες

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανοί μοντέλα
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Μεξικανοί μοντέλα
Κατηγορία:Μεξικανοί ηθοποιοί κινηματογράφου
Κατηγορία:Μεξικανοί ηθοποιοί τηλεόρασης
Στεφανία του Χοεντσόλερν-Ζίγκμαρινγκεν

Η **Στεφανία** (γερμ. *Stephanie von Hohenzollern-Sigmaringen*, 15 Ιουλίου 1837 - 17 Ιουλίου 1859) από τον Οίκο των Χοεντσόλλερν ήταν πριγκίπισσα του Χοεντσόλλερν-Ζίγκμαρινγκεν και με τον γάμο της έγινε βασίλισσα της Πορτογαλίας.

## Βιογραφία
Η *Στεφανία Ιωσηφίνα Φρειδερίκη Βιλελμίνη Αντωνία* ήταν το δεύτερο παιδί και η πρώτη κόρη του Καρόλου Αντωνίου του Χοεντσόλλερν και της Ιωσηφίνας, κόρης του Καρόλου Β΄ της Βάδης. Αδέλφια της ήταν ο Λεοπόλδος, ο Κάρολος Α΄ της Ρουμανίας, η Μαρία (μητέρα του Αλβέρτου Α΄ του Βελγίου), κ.ά.

Παντρεύτηκε τον Πέτρο Ε΄ της Πορτογαλίας δι' αντιπροσώπου στον Καθεδρικό της Αγίας Εδβίγης στο Βερολίνο στις 29 Απριλίου 1858, όπου ο Λεοπόλδος στεκόταν στη θέση του γαμπρού. Έπειτα από 19 ημέρες η Στεφανία και ο Πέτρος παντρεύτηκαν στον Ναό του Αγίου Δομίνικου στη Λισαβόνα. Ο γαμπρός και η νύφη ήταν σχεδόν 21 ετών. Η Στεφανία έγινε δεκτή με μεγάλη πολυτέλεια· έγραψε στο σπίτι της, ότι οι Πορτογάλοι αντιλαμβάνονται την πολυτέλεια καλύτερα από την αξιοπρέπεια. Όμως, ασθένησε από διφθερίτιδα και απεβίωσε το επόμενο έτος στη Λισαβόνα, σε ηλικία 22 ετών. Κατά τη σύντομη περίοδο ως βασίλισσα άφησε καλό όνομα λόγω των πρωτοβουλιών της για την ίδρυση νοσοκομείων.

Δεν απέκτησε τέκνα. Τάφηκε στο Βασιλικό Πάνθεον του Οίκου των Μπραγκάνσα, μέσα στη Μονή του Αγίου Βικεντίου Πέραν των Τειχών στη Λισαβόνα. Ο Πέτρος Ε΄ δεν έκανε άλλο γάμο και απεβίωσε από χολέρα το 1861. Τον διαδέχθηκε ο αδελφός του, Λουδοβίκος.

## Παραπομπές


## Πηγές
* Marek, Miroslav. "A listing of the Hohenzollern-Sigmaringen". *Genealogy.EU*.

Κατηγορία:Οίκος των Χοεντσόλερν
Κατηγορία:Βασίλισσες της Πορτογαλίας
Κατηγορία:Πριγκίπισσες της Γερμανίας
Κατηγορία:Πριγκίπισσες του Χοεντσόλερν-Ζίγκμαρινγκεν
Σοφονίας (προφήτης)

Ο **Σοφονίας** είναι ένας απο τους μικρούς προφήτες της Παλαιάς Διαθήκης και έζησε τον 7ο αιώνα π.Χ. τα χρόνια του Ιωσία, βασιλιά της Ιουδαίας. Ήταν γιος του Χουσί και εγγονός του Γοδολίου. (Σοφ. 1,1) Δεν γνωρίζουμε πολλά για τον βίο του αλλά υπάρχουν αρκετές αναφορές του ονόματός του στην Παλαιά Διαθήκη. Υπάρχει ομώνυμο βιβλίο της Βίβλου το οποίο διαιρείται σε τρία μικρά κεφάλαια.

## Προφητείες
Όπως αναφέρει η Βίβλος, ο Γιαχβέ μιλάει μέσω του προφήτη Σοφονία και αποκαλύπτει το πως θα εξελιχθεί η μέρα της κρίσης λέγοντας: *ἐκτενῶ τὴν χεῖρά μου ἐπὶ Ἰούδαν καὶ ἐπί πάντας τοὺς κατοικοῦντας Ἱερουσαλὴμ καὶ ἐξαρῶ ἐκ τοῦ τόπου τούτου τὰ ὀνόματα τῆς Βάαλ καὶ τὰ ὀνόματα τῶν ἱερέων.* 

Δηλαδή ότι θα απλώσει το χέρι Του  εναντίων των Ιουδαίων και όλων των κατοίκων της Ιερουσαλήμ και θα εξαφανίσει απο αυτόν τον τόπο τους πιστούς του Βάαλ και των ιερέων του. (Σοφ. 1,4).

Έκφρασε επίσης την επιθυμία εξαφάνισης όσων ορκίζονται ψέματα στο όνομα του ίδιου, όσους προσκυνούν τα είδωλα, όσους γεμίζουν τους ναούς Του με την βρωμιά της ψυχής τους (Σοφ. 1,9), όλους όσους νοιαζονται μόνο για τα χρήματα (Σοφ. 1,11) και γενικά όσους παρεκκλίνουν απο τον δρόμο Του.

Αναφέρει επίσης για την μέρα της τελικής κρίσης: 

*ὀργῆς ἡ ἡμέρα ἐκείνη, ἡμέρα θλίψεως καὶ ἀνάγκης, ἡμέρα ἀωρίας καὶ ἀφανισμοῦ, ἡμέρα γνόφου καὶ σκότους, ἡμέρα νεφέλης καὶ ὁμίχλης, ἡμέρα σάλπιγγος καὶ κραυγῆς ἐπὶ τὰς πόλεις τὰς ὀχυρὰς καὶ ἐπὶ τὰς γωνίας τὰς ὑψηλάς* (Σοφ. 1,15-16).

Ο Σοφονίας αναφέρει επίσης προφητείες για την καταστροφή της Γάζας, της Ασκαλώνος, της Αζώτου, της Δαμασκού, της Αιθιοπίας, της Ασσυρίας και άλλων διαφόρων εθνών (2,4-15) αλλά και της Ιερουσαλήμ (3,1-8).

Το τελευταίο κεφάλαιο του βιβλίου του αναφέρει επίσης την αποκατάσταση που θα φέρει ο Θεός στον κόσμο όπου θα κάνει τους ανθρώπους να μιλάνε μόνο μία κοινή γλώσσα (Σοφ. 3,9) και ότι θα μαζέψει όλους τους Ισραηλίτες από την εξορία τους και θα τους καταστήσει ονομαστούς σε όλη την οικουμένη. (Σοφ. 3,19).

## Εορτασμός
Πέθανε ειρηνικά στον τόπο των πατέρων του και εορτάζεται σε σταθερή εορτή, 3 Δεκεμβρίου.

## Πηγές


Κατηγορία:Πρόσωπα της Παλαιάς Διαθήκης
Κατηγορία:Προφήτες
Κατηγορία:Προφήτες του Ισλάμ
Κατηγορία:Προφήτες της Εβραϊκής Βίβλου
Κατηγορία:Προφήτες του Χριστιανισμού
Κατηγορία:Προφήτες της Καθολικής και της Ορθόδοξης Εκκλησίας
Κατηγορία:7ος αιώνας π.Χ.
Κατηγορία:Χριστιανοί άγιοι από την Παλαιά Διαθήκη
Κωνσταντίνος Γιαννακόπουλος (ηθοποιός)

Ο **Κωνσταντίνος Γιαννακόπουλος** (Λάρισα, 2 Μαρτίου 1978) είναι Έλληνας ηθοποιός.

## Βιογραφικό
Γεννήθηκε στη Λάρισα το 1978. Αποφοίτησε από τη Δραματική Σχολή του Εθνικού Θεάτρου το 2002 ξεκινώντας την πορεία του ως ηθοποιός. Αρχικά εργάστηκε στο θέατρο στις παραστάσεις «Άντρες έτοιμοι για όλα» και «Η μικρή μας πόλη» σε σκηνοθεσία Σταμάτη Φασουλή τις σεζόν 2002-2003, ενώ ακολούθησαν κι άλλα θεατρικά έργα όπως «Ηρακλής», «Όνειρο καλοκαιρινής νύχτας» και «Βούτσεκ». Το 2005, έκανε την πρώτη του εμφάνιση στην τηλεόραση συμμετέχοντας στο καστ της σειράς «Σαν γλυκό του κουταλιού» έχοντας το ρόλο του Άλκη. Ακολούθησαν διάφορες συμμετοχές στις σειρές «Μόνη εξ αμελείας» και «Amore Mio».

Έγινε ιδιαίτερα γνωστός στο ευρύ κοινό από το ρόλο του Νικόλα Λύτρα στην καθημερινή σειρά «Τα Μυστικά της Εδέμ». Εκεί για τέσσερις τηλεοπτικές σεζόν, από το 2008 μέχρι το 2012, συμπρωταγωνίστησε μαζί με την Φαίη Ξυλά, τον Παναγιώτη Πετράκη, την Αντιγόνη Δρακουλάκη και άλλους. Το 2011 έκανε μία έκτακτη εμφάνιση στη σειρά εποχής «Το Νησί» ενώ συμμετείχε και στον τρίτο κύκλο της σειράς «Πενήντα Πενήντα». Το 2014 συμμετείχε στην καθημερινή σειρά «Κλεμμένα Όνειρα» ενώ το 2015 έκανε έκτακτες εμφανίσεις στην κωμική σειρά «Οι Συμμαθητές».

## Φιλμογραφία
### Τηλεόραση

## Θεατρογραφία

## Παραπομπές


Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Αθηναϊκό πραξικόπημα του 411 π.Χ.

Το **αθηναϊκό πραξικόπημα του 411 π.Χ.** ήταν το αποτέλεσμα μιας επανάστασης που έλαβε χώρα κατά τη διάρκεια του Πελοποννησιακού Πολέμου. Το πραξικόπημα ανέτρεψε τη δημοκρατική κυβέρνηση της αρχαίας Αθήνας και την αντικατέστησε με μια βραχύβια ολιγαρχία, γνωστή ως **Αρχή των Τετρακοσίων**.

Στον απόηχο της δημοσιονομικής κρίσης η οποία προκλήθηκε από την αποτυχημένη Σικελική Εκστρατεία, Αθηναίοι της ανώτερης τάξης, οι οποίοι εδώ και καιρό ήταν δυσαρεστημένοι με την άμεση δημοκρατία της πόλης-κράτους, επιδίωκαν να δημιουργήσουν μια ολιγαρχία της ελίτ. Πίστευαν ότι θα μπορούσαν να διαχειριστούν τη εξωτερική, δημοσιονομική και πολεμική πολιτική καλύτερα από την υφιστάμενη κυβέρνηση.

Η κίνηση προς την ολιγαρχία οδηγήθηκε από μια σειρά επιφανών και πλουσίων Αθηναίων, οι οποίοι κατείχαν σημαντικές θέσεις στον Αθηναϊκό στρατό στη Σάμο. Οι πραξικοπηματίες έκαναν το πραξικόπημα σε συνεργασία με τον Αλκιβιάδη.

## Παραπομπές


Κατηγορία:Ιστορία της Κλασικής Αθήνας
Κατηγορία:Πελοποννησιακός πόλεμος
Κατηγορία:Αθηναϊκή διοίκηση
Ιωσηφίνα της Βάδης

Η **Ιωσηφίνα** (γερμ. *Josephine von Baden*, 21 Οκτωβρίου 1813 - 19 Ιουνίου 1900) του Οίκου του Τσέρινγκεν ήταν πριγκίπισσα της Βάδης και με τον γάμο της έγινε πριγκίπισσα του Χοεντσόλλερν-Ζίγκμαρινγκεν. Από τους εγγονούς της Φερδινάνδο της Ρουμανίας και Αλβέρτο Α΄ του Βελγίου έγινε η πρόγονος των εκεί δυναστειών.

## Βιογραφία
Η *Ιωσηφίνα Φρειδερίκη Λουίζα* ήταν το τρίτο παιδί και η δεύτερη κόρη του Καρόλου Β΄ της Βάδης και της Στεφανί ντε Μπωαρναί, κόρης του Κλωντ, Κόμη του Ρος-Μπαριτώ. Γεννήθηκε στο Μάννχαϊμ.

Παντρεύτηκε στην Καρλσρούη τον Κάρολο Αντώνιο του Χοεντσόλλερν-Ζίγκμαρινγκεν, γιο του Καρόλου του Χοεντσόλλερν-Ζίγκμαρινγκεν και της Μαρί Αντουανέτ Μυρά (ανιψιάς του Ζοακίμ Μυρά).

## Οικογένεια
Παντρεύτηκε το 1834 τον Κάρολο Αντώνιο του Χοεντσόλλερν-Ζίγκμαρινγκεν και είχε τέκνα:
* Λεοπόλδος (1835 - 1905), Πρίγκιπας του Χοεντσόλλερν-Ζίγκμαρινγκεν. Γιος του ήταν ο:
** Φερδινάνδος της Ρουμανίας.
* Στεφανία (1837 - 1859), παντρεύτηκε τον Πέτρο Ε΄ της Πορτογαλίας (Οίκος των Βέττιν, κλάδος Σαξονίας-Κοβούργου-Γόθας).
* Κάρολος Α΄ (1839 - 1914), Βασιλιάς της Ρουμανίας.
* Αντώνιος (1841 - 1866), απεβίωσε σε μάχη.
* Φρειδερίκος (1843 - 1904), Πρίγκιπας του Χοεντσόλλερν-Ζίγκμαρινγκεν.
* Μαρία (1845 - 1912), παντρεύτηκε το Φίλιππο, Κόμη της Φλάνδρας (Οίκος των Βέττιν, κλάδος Σαξονίας-Κοβούργου-Γόθας). Γιος τους ήταν ο:
** Αλβέρτος Α΄ του Βελγίου (1875 - 1934).

## Παραπομπές


## Πηγές
* Roberts, Gary Boyd, *Notable Kin Volume Two, published in cooperation with the New England Historic and Genealogical Society*, Boston, Massachusetts, by Carl Boyer, 3rd, Santa Clarita, California, 1999, volume 2, p. 220.

Κατηγορία:Οίκος των Χοεντσόλερν
Κατηγορία:Γερμανοί ευγενείς
Κατηγορία:Οίκος του Τσέρινγκεν
Κατηγορία:Πριγκίπισσες της Βάδης
Κατηγορία:Πριγκίπισσες της Γερμανίας
Κατηγορία:Πριγκίπισσες του Χοεντσόλερν-Ζίγκμαρινγκεν
Αγλαΐα Κυρίτση

Η **Αγλαΐα Κυρίτση** είναι Ελληνίδα δημοσιογράφος, πολιτικός και πρώην βουλευτής.  

Γεννήθηκε και μεγάλωσε στην Αθήνα, από Χιώτισσα μητέρα, την Υπατία Μαυρώνη από τα Νένητα και Ηπειρώτη πατέρα, τον αγωνιστή της Εθνικής Αντίστασης δικηγόρο Λάζαρο Κυρίτση, ο οποίος κατά την περίοδο της Χούντας, συνελήφθη και καταδικάστηκε σε φυλάκιση έξι ετών για τη αντιδικτατορική του δράση. Είναι παντρεμένη με τον Αριστοτέλη Διλιντά κι έχουν δύο παιδιά, τον Ορέστη και τον Οδυσσέα.

## Σπουδές και επαγγελματική σταδιοδρομία
*Σχετικό λήμμα: [[Κλείσιμο της ΕΡΤ]]*

Είναι πτυχιούχος της Φιλοσοφικής Σχολής του Εθνικού Καποδιστριακού Πανεπιστημίου Αθηνών, κάτοχος μεταπτυχιακών σπουδών D.E.A. στο Πανεπιστήμιο Aix-en-Provence (Γαλλία), με εξειδικευμένα μαθήματα "δημοσιογραφίας Stage" στο παν/μιο του Aix-en-Provence. Εκτός από Ελληνικά, μιλάει Γαλλικά και Αγγλικά.

Άρχισε τη δημοσιογραφία το 1982 στο ραδιόφωνο της ΕΡΤ, συνεχίστηκε στο ραδιόφωνο 902 Αριστερά FM και το 1991 μπήκε στο χώρο της τηλεόρασης με πρώτο σταθμό τον ΑΝΤ-1 και μετά την ΕΡΤ, από το 1994, ως παρουσιάστρια και αρχισυντάκτρια δελτίων ειδήσεων τηλεόρασης. Μετά την επέμβαση των ΜΑΤ στο Ραδιομέγαρο της ΕΡΤ στις 7 Νοεμβρίου 2013 παρουσίαζε (για μερικές ημέρες) το δελτία ειδήσεων της ΝΕΤ, τα οποία και έβγαιναν στον τηλεοπτικό αέρα έξω από το κτίριο. 

## Πολιτική δραστηριότητα
Ήταν υποψήφια Περιφερειάρχης Βορείου Αιγαίου στις Περιφερειακές εκλογές της 25ης Μαΐου 2014, επικεφαλής του συνδυασμού «Γόνιμη Γραμμή», με τη στήριξη του ΣΥΡΙΖΑ. Στις βουλευτικές εκλογές του Ιανουαρίου 2015 εξελέγη βουλευτής Επικρατείας με το ψηφοδέλτιο του ΣΥΡΙΖΑ. Στις 21 Αυγούστου 2015 αποχώρησε από το κόμμα, με ακόμη 24 βουλευτές, συγκροτώντας τη Λαϊκή Ενότητα. Στις βουλευτικές εκλογές του 2019 ήταν υποψήφια με το ΚΚΕ στην περιφέρεια Β3' Νότιου Τομέα Αθηνών, ενώ σε αυτές του Μαΐου και Ιουνίου 2023 στην εκλογική περιφέρεια Χίου. Στις Περιφερειακές εκλογές του 2023 ήταν υποψήφια Περιφερειάρχης Βορείου Αιγαίου, επικεφαλής του συνδυασμού «Λαϊκή Συσπείρωση Βορείου Αιγαίου», με τη στήριξη του ΚΚΕ.

## Παραπομπές


Κατηγορία:Έλληνες βουλευτές επικρατείας
Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Πρόεδροι Περιφερειακών Παρατάξεων
Κατηγορία:Περιφερειακοί Σύμβουλοι ανά την Ελλάδα
Κατηγορία:Σελίδα που χρησιμοποιεί δεδομένα των Wikidata/P106
Κότα Κιναμπάλου

Η **Κότα Κιναμπάλου** (, τζάουι: کونا کينا بالو, κινέζικα: 亚庇, πινγίν: Yàbì), παλαιότερα γνωστή ως **Τζέσελτον**, είναι πρωτεύουσα του κρατιδίου Σαμπάχ της Μαλαισίας και πρωτεύουσα της περιοχής Κότα Κιναμπάλου. Είναι επίσης πρωτεύουσα του διαμερίσματος της Δυτικής Ακτής του Σαμπάχ. Η πόλη βρίσκεται στη βορειοδυτική ακτή του Βόρνεο με θέα τη θάλασσα της Νότιας Κίνας. Ο εθνικός δρυμός Tunku Abdul Rahman  βρίσκεται στα δυτικά της πόλης, ενώ στα ανατολικά βρίσκεται το όρος Κιναμπάλου, το οποίο έδωσε το όνομά του στην πόλη. Η Κότα Κιναμπάλου έχει πληθυσμό 452.058 κατοίκους σύμφωνα με την απογραφή του 2010, ενώ αν συμπεριληφθούν και οι γειτονικές περιοχές Penamang και Putatan, η μητροπολιτική περιοχή έχει συνολικό πληθυσμό 628.725 κατοίκους.

Τον 15ο αιώνα, η περιοχή της Κότα Κιναμπάλου ήταν υπό την επιρροή της Αυτοκρατορίας του Μπρουνέι. Τον 19ο αιώνα, η Βρετανική Εταιρεία του Βόρειου Βόρνεο (BNBC) ήταν η πρώτη που έκτισε έναν οικισμό κοντά στο νησί Γκάγια. Ωστόσο, το 1897 ο οικισμός καταστράφηκε από φωτιά από έναν τοπικό ηγέτη που ονομαζόταν Mat Salleh. Τον Ιούλιο του 1899, η περιοχή που βρισκόταν απέναντι από το νησί Γκάγια αναγνωρίστηκε ως κατάλληλο μέρος για οικισμούς. Η ανάπτυξη στην περιοχή ξεκίνησε λίγο αργότερα, και η περιοχή ονομάστηκε "Api-api" πριν μετονομαστεί από τον αντιπρόεδρο της BNBC σε «Τζέσελτον». Το Τζέσελτον έγινε σημαντικό εμπορικό λιμάνι στην περιοχή και συνδέθηκε με το Σιδηρόδρομο του Βόρειου Βόρνεο. Το Τζέσελτον καταστράφηκε σε μεγάλο βαθμό κατά τη διάρκεια του Β΄ Παγκοσμίου Πολέμου. Η ιαπωνική κατοχή του Τζέσελτον προκάλεσε πολλές τοπικές εξεγέρσεις, με πιο σημαντική την εξέγερση του Τζέσελτον, αλλά τελικά οι εξεγερθέντες νικήθηκαν από τους Ιάπωνες. Μετά τον πόλεμο, η BNBC δεν ήταν σε θέση να χρηματοδοτήσει το υψηλό κόστος των ανακατασκευών και η περιοχή παραχωρήθηκε ως Βρετανική αποικία του Στέμματος του Βόρειου Βόρνεο. Το Βρετανικό Στέμμα κήρυξε το Τζέσελτον ως τη νέα πρωτεύουσα του Βόρειου Βόρνεο το 1946 και άρχισε να ανοικοδομεί την πόλη. Μετά το σχηματισμό της Μαλαισίας, το Βόρειο Βόρνεο μετονομάστηκε σε Σαμπάχ. Το 1967, το Τζέσελτον μετονομάστηκε σε Κότα Κιναμπάλου, το Κότα είναι η μαλαισιανή λέξη για το οχυρό και το Κιναμπάλου από το κοντινό όρος Κιναμπάλου. Η Κότα Κιναμπάλου απέκτησε το καθεστώς πόλης το 2000.

Η Κότα Κιναμπάλου είναι συχνά γνωστή ως **KK** τόσο στη Μαλαισία όσο και διεθνώς. Είναι ένας σημαντικός τουριστικός προορισμός και μια πύλη για ταξιδιώτες που επισκέπτονται το Σαμπάχ και το Βόρνεο. Το Πάρκο Κιναμπάλου βρίσκεται περίπου 90 χιλιόμετρα μακριά από την πόλη και υπάρχουν πολλά άλλα τουριστικά αξιοθέατα μέσα και γύρω από την πόλη. Η Κότα Κιναμπάλου είναι επίσης ένα από τα σημαντικότερα βιομηχανικά και εμπορικά κέντρα της Ανατολικής Μαλαισίας. Αυτοί οι δύο παράγοντες μαζί κάνουν την Κότα Κιναμπάλου ως μια από τις ταχύτερα αναπτυσσόμενες πόλεις της Μαλαισίας.

## Παραπομπές


Κατηγορία:Πόλεις της Μαλαισίας
Σούλα Αθανασιάδου

Η **Ασπασία (Σούλα) Αθανασιάδου** (Πειραιάς, 1929 - Αθήνα, 12 Απριλίου 2022) ήταν Ελληνίδα ηθοποιός.

## Βιογραφία
Σπούδασε στην Δραματική Σχολή Θεάτρου Τέχνης του Καρόλου Κουν.

Συμμετείχε σε πολλές ταινίες, κυρίως την δεκαετία του 1960. Τηλεοπτικά, ξεχώρισε στις σειρές *[[Λόγω τιμής]], [[Εγκλήματα (τηλεοπτική σειρά)|Εγκλήματα]], [[Βότκα πορτοκάλι]], [[Θα βρεις το δάσκαλό σου|Θα βρεις τον δάσκαλό σου]]* και *[[Λένη]]*. Ο ρόλος που την καθιέρωσε ήταν αυτός της Μάχης στα *Εγκλήματα*.

Δίδαξε υποκριτική στην Δραματική Σχολή Αθηνών του Γ. Θεοδοσιάδη.

Ήταν σύζυγος του επίσης ηθοποιού Γιώργου Δάνη (πραγματικό όνομα: Δανιήλ Γαβρηιλίδης - 1920-1995).

Απεβίωσε στις 12 Απριλίου 2022, λίγες μέρες πριν το Πάσχα. Κηδεύτηκε ως "Ασπασία Γαβρηλίδου - Σούλα Αθανασιάδου" στο κοιμητήριο της Νέας Σμύρνης. Ο θάνατός της έγινε δημοσίως γνωστός μόλις τον Ιούλιο του ίδιου έτους.

## Καριέρα
Πρωτοεμφανίστηκε στον κινηματογράφο το 1956, στην ταινία του Βασίλη Γεωργιάδη «Οι άσσοι του γηπέδου» και τρία χρόνια αργότερα συνεργάστηκε με την Αλίκη Βουγιουκλάκη στην βουκολική ταινία «Αστέρω».

Την δεκαετία του 1960 εμφανίστηκε σε άλλες δέκα ταινίες με πιο γνωστές την «Κοινωνία ώρα μηδέν» με τον Νίκο Κούρκουλο και την «Στεφανία» με την Ζωή Λάσκαρη. Και οι δυο αυτές ταινίες γυρίστηκαν το 1966 από την Φίνος Φιλμ.

Το όνομά της εμφανίστηκε για τελευταία φορά στον κινηματογράφο το 2001, στην κοινωνική ταινία του Στράτου Τζίτζη «Σώσε με».

Από τις αρχές της δεκαετίας του 1970 άρχισε να εμφανίζεται και στην τηλεόραση, κυρίως σε δραματικούς ρόλους όπως στην σειρά της ΕΡΤ «Ο συμβολαιογράφος» στον ρόλο της μητέρας του Παύλου Ροδίνη, τον οποίο υποδυόταν ο Γιάννης Φέρτης, με τον οποίο είχε μόνο εννιά χρόνια διαφορά.

Το 1994 συνεργάστηκε για πρώτη φορά με την Μιρέλα Παπαοικονόμου στην σειρά «Μην φοβάσαι την φωτιά» και την επόμενη χρονιά στην σειρά «Απών».

Το 1996, με την συμμετοχή της στην νεανική κοινωνική σειρά «Λόγω τιμής» στον ρόλο της θείας της Μάνιας (Χριστίνα Αλεξανιάν), η καριέρα της πήρε ώθηση και δυο χρόνια αργότερα εκτοξεύτηκε όταν ο Λευτέρης Παπαπέτρου της χάρισε τον ρόλο της Μάχης στην μαύρη κωμωδία του ΑΝΤ1 «Εγκλήματα».

Το 2001 πρωταγωνίστησε στην σειρά «Βότκα πορτοκάλι» στον ρόλο της μητέρας του Ρένου Χαραλαμπίδη. Το 2003 συνεργάστηκε ξανά με την Μιρέλα Παπαοικονόμου στην σειρά του Mega «Λένη», όπου υποδυόταν την μητέρα της Κάτιας Δανδουλάκη.

Ο τελευταίος ρόλος της ήταν στο θέατρο το 2005, στην παράσταση «Μάρτυρας κατηγορίας», στο πλευρό της Κάτιας Δανδουλάκη.

## Φιλμογραφία

## Παραστασιογραφία

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Ο Μαιγκρέ και οι γκάνγκστερς

***Ο Μαιγκρέ και οι γκάνγκστερς*** (Πρωτότυπος τίτλος: Megret voit rouge), είναι Γαλλική αστυνομική τανία του 1963, σε σκηνοθεσία Ζιλ Γκρέιντζερ και πρωταγωνιστούν οι Ζαν Γκαμπέν, Μαρσέλ Μποζουφί και Μισέλ Κονσταντέν. Η ταινία είναι βασισμένη στη νουβέλα "Ο Μαιγκρέ, ο Λονιόν και οι γκάνγκστερς" του Ζωρζ Σιμενόν.

## Πλοκή
Κοντά στο κέντρο του Παρισιού, ένας ξένος τραυματιζέται από αγνώστους μέσα από ένα αυτοκίνητο. Όταν φθάσει η αστυνομία στη περιοχή, διαπιστώνει ότι το θύμα έχει εξαφανιστεί. Ο Επιθεωρητής Μαιγκρέ, με την βοήθεια του Επιθεωρητή Λονιόν, ανακαλύπτει ότι οι δράστες είναι αμερικανοί γκάνγκστερ, οι οποίοι είχαν χρησιμοποιήσει το αυτοκίνητο ενός Σικελού ιδιοκτήτη μπαρ, του Πότζο.

Ο Επιθεωρητής Λονιόν θα πάει στο μπαρ σε μια προσπάθεια να αντλήσει πληροφορίες για τους δύο αμερικανούς, αλλά ο Πότζο θα αρνηθεί ότι τους γνωρίζει. Στη συνέχεια και καθώς θα βγει από το μπαρ ο Λονιόν θα απαχθεί από τους αμερικανούς, οι οποίοι θα τον ξυλοκοπήσουν άγρια. Γυρνώντας στο τμήμα ο Λονιόν θα διηγηθεί τα γεγόνοτα στον Μαιγκρέ, ο οποίος θα αρχίσει να παρακολουθεί το μπαρ, ανακαλυπτώντας πως οι δύο γκάνγκστερς κρύβονται στο σπίτι της Λίλυς, υπαλλήλου του Πότζο.

Ο Επιθεωρητής Μαιγκρέ θα καταφέρει, μετά από την καταδίωξη και την σύλληψη των δύο αμερικανών, να βρει γιατί οι γκάνγκστερς του Σαιντ Λούις προσπάθησαν να δολοφονήσουν στο Παρίσι έναν μάρτυρα που προστατεύεται από το FBI.

## Διανομή ρόλων
* Ζαν Γκαμπέν - Επιθεωρητής Μαιγκρέ
* Μαρσέλ Μποζουφί - αστυνόμος Τοράνς 
* Φρανσουάζ Φαμπιάν - Λίλυ
* Βιτόριο Σανιπόλι - Πότζο
* Μισέλ Κονσταντέν - Τόνι Σίσερο

## Κυκλοφορία
Στην Ελλάδα η ταινία κυκλοφόρησε στις 23 Μαρτίου 1964 στις κινηματογραφικές αίθουσες Αλεξάνδρα και Παλλάς στην Αθήνα.

## Παραπομπές

## Εξωτερικοί σύνδεσμοι
*  
*  

Κατηγορία:Γαλλικές ταινίες της δεκαετίας 1960
Κατηγορία:Γαλλικές αστυνομικές ταινίες
Κατηγορία:Γαλλόφωνες ταινίες
Κατηγορία:Ταινίες σε σκηνοθεσία Ζιλ Γκρέιντζερ
Κατηγορία:Ταινίες του 1963
Κατηγορία:Ταινίες γυρισμένες στο Παρίσι
Κατηγορία:Αγγλόφωνες ταινίες
Κατηγορία:Ταινίες βασισμένες σε μυθιστορήματα
Καντίλ Μπαλόχ

Η **Καντίλ Μπαλόχ** (ούρντου: *فوزیہ عظیم*, καλλιτεχνικό ψευδώνυμο της **Φούζια Αζίμ**, 1 Μαρτίου 1990 – 15 Ιουλίου 2016) ήταν Πακιστανή ινφλουένσερ, ακτιβίστρια και μοντέλο. Όντας μια εξαιρετικά δημοφιλής, αλλά και αμφιλεγόμενη προσωπικότητα στην πατρίδα της, δολοφονήθηκε τον Ιούλιο του 2016 από τον αδελφό της, ο οποίος επικαλέστηκε λόγους τιμής. Η Μπαλόχ είχε χαρακτηριστεί από διεθνή ΜΜΕ ως η «Κιμ Καρντάσιαν του Πακιστάν».

## Βιογραφία
Η Μπαλόχ γεννήθηκε το 1990 στη Ντέρα Γκαζί Χαν της επαρχίας Πουντζάμπ του Πακιστάν. Προερχόταν από φτωχή οικογένεια, ενώ πριν ακόμη ενηλικιωθεί παντρεύτηκε έναν συγγενή της από την πλευρά της μητέρας της, τον οποίο χώρισε μετά από σύντομο χρονικό διάστημα, κατηγορώντας τον για κακοποίηση. Από τον γάμο της απέκτησε ένα παιδί, την επιμέλεια του οποίου αναφέρεται πως είχε ο πρώην σύζυγός της.

Έγινε γνωστή στο ευρύ κοινό της χώρας της το 2013, χάρη σε μια αποτυχημένη οντισιόν για το μουσικό ριάλιτι *Pakistan Idol*. Ακολούθησαν εμφανίσεις της σε μουσικά βίντεο κλιπ, επιδείξεις μόδας και τηλεοπτικές εκπομπές, ενώ παράλληλα ήταν εξαιρετικά δημοφιλής στα Μέσα Κοινωνικής Δικτύωσης. Παράλληλα, χρησιμοποιούσε την αναγνωρισιμότητά της για να ασκεί κριτική στις διακρίσεις εναντίον των γυναικών στο Πακιστάν, ενώ τον Ιούνιο του 2016 συνάντησή της με γνωστό μουφτή προκάλεσε ποικίλες αντιδράσεις. Το ίδιο διάστημα, η ίδια εξέφρασε δημοσίως πως ανησυχούσε για την ασφάλειά της.

Η Μπαλόχ δολοφονήθηκε το βράδυ της 15ης Ιουλίου του 2016 από έναν από τους αδελφούς της, στην οικία των γονέων τους, στην πόλη Μουλτάν. Ο θάνατός της προκλήθηκε από στραγγαλισμό. Ο αδελφός της ομολόγησε την πράξη του επικαλούμενος «λόγους τιμής», δηλώνοντας παράλληλα περήφανος, ενώ αναφέρθηκε πως και ο έτερος αδελφός της ήταν παρών στο περιστατικό. Αντιθέτως, οι γονείς της καταδίκασαν τη δολοφονία και ζήτησαν την τιμωρία του γιου τους. Ωστόσο, το 2019 οι γονείς συγχώρησαν δημόσια τους γιους τους, γεγονός που βάσει του πακιστανικού νόμου ενδέχεται να οδηγήσει στην αποφυλάκιση των δραστών.

Η δολοφονία της καταδικάστηκε από διεθνή Μέσα και διάφορες προσωπικότητες, ενώ στο Πακιστάν οι αντιδράσεις ήταν ανάμεικτες. Το 2017 προβλήθηκε από τον πακιστανικό τηλεοπτικό σταθμό *Urdu 1*, δραματική σειρά αφιερωμένη στη ζωή της Μπαλόχ με πρωταγωνίστρια τη δημοφιλή Πακιστανή ηθοποιό Σαμπά Καμάρ.

## Παραπομπές


Κατηγορία:Πακιστανοί ακτιβιστές
Κατηγορία:Δολοφονημένοι
Κατηγορία:Πακιστανοί φεμινιστές
Λιζέτα Νικολάου

Η **Λιζέτα Νικολάου** (γενν. ***Ελισάβετ Κατικαρίδου*** - Καλαμαριά, 2 Οκτωβρίου 1948 - Πειραιάς, 11 Αυγούστου 2023) ήταν Ελληνίδα τραγουδίστρια που διακρίθηκε στο έντεχνο, το λαϊκό και το ποντιακό τραγούδι. Ερμήνευσε τραγούδια του Μίκη Θεοδωράκη, ενώ πρωτοπαρουσιάστηκε με σημαντικούς δημιουργούς και ερμηνευτές, όπως τον Γιάννη Μαρκόπουλο, τον Βασίλη Τσιτσάνη, τον Χαράλαμπο Γαργανουράκη, τη Βίκυ Μοσχολιού, την Δήμητρα Γαλάνη και άλλους.

## Καριέρα
Η καριέρα της άρχισε τη δεκαετία του 1970. Έκανε δεύτερες φωνές στο κέντρο «Δειλινά», όπου τη δεκαετία του 1970 εμφανίζονταν καταξιωμένοι καλλιτέχνες (Διονυσίου, Πάριος, Νταλάρας, Αλεξίου). Στα «Δειλινά» παρέμεινε πολλές σεζόν ως παρτενέρ του Στράτου Διονυσίου.

Στη δισκογραφία εμφανίστηκε για πρώτη φορά το 1973 σε συνθέσεις του Τάκη Σούκα σε στίχους του Ηρακλή Παπασιδέρη. Ερμήνευσε τραγούδια του Μίκη Θεοδωράκη και εμφανίστηκε με μεγάλους δημιουργούς, όπως τον Γιάννη Μαρκόπουλο («Θεσσαλικός κύκλος»), τον Βασίλη Τσιτσάνη, την Βίκυ Μοσχολιού κ.α. Για πρώτη φορά η Λιζέτα Νικολάου έγινε ευρύτερα γνωστή στο κοινό το 1974 όταν κυκλοφόρησε η δισκογραφική ερμηνεία της στο τραγούδι «Άσπρα, κόκκινα, κίτρινα, μπλε» (πρώτη το είχε ερμηνεύσει το 1972 η Βίκυ Μοσχολιού). Το 1977 κυκλοφόρησε ο πρώτος προσωπικός δίσκος της με τίτλο *«Το χαμόγελο της Λιζέτας»* και τραγούδια που υπέγραφαν συνθέτες όπως ο Δήμος Μούτσης, ο Γιάννης Σπανός, ο Βασίλης Τσιτσάνης και ο Γιάννης Μαρκόπουλος.

Το 1980 κυκλοφόρησε ο δεύτερος προσωπικός της δίσκος, *«Σ' αγάπησα, μ' αγάπησες»* με τραγούδια των Γ. Μαρκόπουλου, Αντ. Βαρδή και Χρήστου Νικολόπουλου. Ακολούθησαν και άλλοι δίσκοι, όπως «Βενετιά Και Φανάρι» το 1982, «Τα Κέφια Της Λιζέττας» το 1985, «Έτσι Χάνονται Οι Αγάπες» το 1986, «Θέλω Ν' Αντισταθώ» το 1989, «Νυχτερινοί Έρωτες» το 1990, «Τέρεν Μάνα Πως Χορεύω» το 1992, «Τα Τραγούδια Του Πατέρα μου» το 1995, και «Ποντιακή Ραψωδία» το 1997. 

Το 1985 κυκλοφόρησε δίσκος με τίτλο *«Ποντιακά τραγούδια με τη Λιζέτα Νικολάου»*, που δημιουργήθηκε μέσα από την τηλεοπτική σειρά της ΕΡΤ *«Το μεγάλο χρέος»*, σε σενάριο του Δημήτρη Ιατρόπουλου, η οποία ήταν αφιερωμένη στην ιστορία του Πόντου. Διαχρονικά, η Λιζέτα Νικολάου θεωρήθηκε ως η πιο αγαπημένη τραγουδίστρια του Ποντιακού Ελληνισμού.

## Δισκογραφία
* *Σκοπευτήριο*, 1975
* *Αφιέρωμα*, 1975
* *Το Χαμόγελο Της Λιζέττας*, 1977
* *Σ' Αγάπησα, Μ' Αγάπησες*, 1980
* *Βενετιά Και Φανάρι*, 1982
* *Ποντιακά Τραγούδια Με Τη Λιζέττα Νικολάου*, 1985
* *Τα Κέφια Της Λιζέττας*, 1985
* *Έτσι Χάνονται Οι Αγάπες*, 1986
* *Θέλω Ν' Αντισταθώ*, 1989
* *Νυχτερινοί Έρωτες*, 1990
* *Τέρεν Μάνα Πως Χορεύω*, 1992
* *Τα Τραγούδια Του Πατέρα μου*, 1995
* *Ποντιακή Ραψωδία*, 1997

## Προσωπική ζωή
Η Λιζέτα Νικολάου είχε παντρευτεί με τον πολιτικό και δημοσιογράφο, Γιώργο Λιάνη και απέκτησαν ένα γιο, τον Αλέξανδρο. Το 1983 το ζευγάρι πήρε διαζύγιο.

## Θάνατος
Απεβίωσε στις 11 Αυγούστου 2023, νοσηλευόμενη σε ιδιωτικό θεραπευτήριο του Πειραιά, μετά από πτώση σε σκάλες τουαλέτας που υπέστη λίγες ημέρες νωρίτερα και προκάλεσε μοιραία κρανιοεγκεφαλική κάκωση και αιμάτωμα στον εγκέφαλο. Κηδεύθηκε στο κοιμητήριο Παλαιού Φαλήρου στις 14 Αυγούστου.

## Παραπομπές


Κατηγορία:Ελληνίδες τραγουδίστριες
Χαρίκλεια Σάκκουλα

Η **Χαρίκλεια Σάκκουλα** γνωστή και ως **Χαρά Σάκκουλα** (γεννηθείσα στις 18 Δεκεμβρίου 1973) ήταν Ελληνίδα αθλήτρια της πετοσφαίρισης. Ήταν μέρος της εθνικής ομάδας πετοσφαίρισης γυναικών της Ελλάδας.

Στους Ολυμπιακούς Αγώνες 2004 στην Αθήνα αγωνίστηκε για την ελληνική ομάδα. Αγωνίστηκε για τον Παναθηναϊκό από το 2002 έως το 2007.

## Σύλλογοι

*  Παναθηναϊκός (2002-2007)

## Παραπομπές


Κατηγορία:Ελληνίδες αθλήτριες της πετοσφαίρισης
Κατηγορία:Πετοσφαιρίστριες της εθνικής Ελλάδος
Κατηγορία:Πετοσφαιρίστριες ΠΑΟ
Fine Line

***Fine Line*** ονομάζεται το δεύτερο στούντιο άλμπουμ του Χάρι Στάιλς***,*** το οποίο κυκλοφόρησε στις 13 Δεκεμβρίου 2019. Το άλμπουμ θα προωθηθεί από την περιοδεία *Love On Tour*. Για περαιτέρω προώθηση, κυκλοφόρησαν τρία σινγκλς, "Lights Up", "Watermelon Sugar" και "Adore You".

## Ιστορικό και κυκλοφορία
Στις 26 Αυγούστου 2019, αναφέρθηκε ότι ο τραγουδιστής έβαζε τις «τελευταίες πινελιές». Σχετικά με το άλμπουμ, ο Στάιλς εξήγησε ότι  "όλα ήταν μεταξύ σεξ και θλίψης Επίσης παραδέχτηκε ότι έκανε χρήση ψυχεδελικών ναρκωτικών κατά τη διάρκεια της σύνθεσης.

Λίγο καιρό πριν από την κυκλοφορία του άλμπουμ, το πρώτο σινγκλ "Lights Up" προωθήθηκε με διαφημιστικές πινακίδες σε διάφορες πόλεις ανά τον κόσμο, με τη λεζάντα "*Do You Know Who You Are? (ελλ: Ξέρεις Ποιος Είσαι;)*". Το τραγούδι κυκλοφόρησε στις 11 Οκτωβρίου 2019. Ο Στάιλς ανακοίνωσε επίσημα την κυκλοφορία του δίσκου από τα τα μέσα κοινωνικής δικτύωσης του στις 4 Νοεμβρίου 2019. Επίσης, προώθησε το άλμπουμ στο Saturday Night Live του NBC, στις 16 Νοεμβρίου 2019. Συμμετείχε ως παρουσιαστής και ως γκεστ τραγουδιστής.

Στις 5 Νοεμβρίου 2019 ο Στάιλς ανακοίνωσε ένα σόου στο Λος Άντζελες για να γιορτάσει την κυκλοφορία του άλμπουμ. Οι φανς που είχαν προ-παραγγείλει το *Fine Line* είχαν πρόσβαση σε αποκλειστική προπώληση εισιτηρίων σε μικρότερη τιμή. Η προπώληση έγινε διαθέσιμη στις 7 Νοεμβρίου, ενώ τα εισιτήρια για το ευρύ κοινό ξεκίνησαν να πωλούνται στις 8 Νοεμβρίου Το άλμπουμ θα κυκλοφορήσει από την εταιρείες Columbia Records / Erskine Records σε CD, vinyl και σε μία ειδική έκδοση με ένα λεύκωμα με φωτογραφίες από τις ηχογραφήσεις στο στούντιο.

## Track listing
Προσαρμοσμένο από την Apple Music.

### Σημειώσεις

*  υποδεικνύει έναν πρόσθετο παραγωγό

## Ιστορικό κυκλοφορίας

## Παραπομπές

Κατηγορία:Άλμπουμ του 2019
Μούντα (ακρωτήριο)

Το ακρωτήριο **Μούντα** είναι το νοτιότερο και νοτιοανατολικότερο άκρο της νήσου Κεφαλονιάς. Βρίσκεται σε γεωγραφικές συντεταγμένες πλάτος 38°03΄24΄΄ Βόρειο και μήκος 20°47΄10΄΄ Ανατολικό. Πλησιέστερος οικισμός στο ακρωτήριο είναι η Σκάλα. Στα δυτικά του απλώνεται ο Όρμος Κατελειού.

Η Μούντα απέχει από το Ακρωτήριο Κυλλήνης της Πελοποννήσου 32,4 χιλιόμετρα (17,5 ναυτικά μίλια) και από το νοτιοδυτικότερο άκρο της Στερεάς Ελλάδας 41,6 χιλιόμετρα (22,5 ναυτ. μίλια), ενώ από το βορειότερο άκρο της νήσου Ζακύνθου, το Ακρωτήριο Σκινάρι, απέχει 15,6 χιλιόμετρα (8,5 ναυτ. μίλια). Σχεδόν ακριβώς πάνω στην ευθεία που ενώνει τα δύο αυτά ακρωτήρια (Μούντα και Σκινάρι), μόλις 2,3 ναυτικά μίλια από τη Μούντα και σε βάθος 52 μέτρων, βρίσκεται το ναυάγιο του βρετανικού υποβρυχίου «Περσεύς» από τον Β΄ Παγκόσμιο Πόλεμο, που ανακαλύφθηκε το 1997 από την καταδυτική ομάδα του Κ. Θωκταρίδη.

## Πηγές
* *Ελλάς: οδικοί-τουριστικοί χάρτες*, έκδ. Ν. & Ι. Φώτης, 33η έκδοση, Αθήνα 2005/6

Μουντα
Ακρωτηριο Μουντα
Γκόραν Σόμπιν

Ο **Γκόραν Σόμπιν** (Σπλιτ, 3 Σεπτεμβρίου 1963 - 19 Δεκεμβρίου 2021) ήταν Κροάτης πρώην καλαθοσφαιριστής. Με ύψος 2,06 μέτρα αγωνιζόταν ως σέντερ. Αγωνίστηκε ως ο δεύτερος ξένος στον Άρη Θεσσαλονίκης τη σεζόν 1990-1991, με μεταγραφή από την τότε πρωταθλήτρια Ευρώπης ΠΟΠ 84.

## Σταδιοδρομία
Ξεκίνησε την καριέρα του στην ΚΚ Σπλιτ (τότε γνωστή ως Γιουγκοπλάστικα) το 1985. Ήταν μέλος της μεγάλης ομάδας της Γιουγκοπλάστικα έως το 1990, κατακτώντας συνολικά έξι τίτλους, δυο από τους οποίους ήταν τα συνεχόμενα Κύπελλα Ευρώπης (Ευρωλίγκα) το 1989 και 1990. 

Αγωνίστηκε για ένα χρόνο στον Άρη Θεσσαλονίκης (1990-1991), κερδίζοντας το Πρωτάθλημα Ελλάδας της σεζόν. 

Ύστερα αγωνίστηκε στην Κροατία από το 1991 έως το 1994 σε Τσιμπόνα Ζάγκρεμπ και Άλκαρ. 

Τη σεζόν 1995-1996, αγωνίστηκε για πρώτη φορά στην Ισπανία για λογαριασμό της Σάσκι Μπασκόνια. Αυτή ήταν και η τελευταία σεζόν της ενδεκαετούς σταδιοδρομίας του, αφού το 1996 αποσύρθηκε από την ενεργό δράση σε ηλικία 33 ετών.

Ο γιος του Γιοσίπ είναι επίσης καλαθοσφαιριστής.

## Θάνατος
Απεβίωσε στις 19 Δεκεμβρίου 2021, σε ηλικία 58 ετών.

## Τίτλοι-Διακρίσεις

* 2x Κύπελλα Ευρώπης: 1989, 1990
* 3x Πρωταθλήματα Γιουγκοσλαβίας: 1988, 1989, 1990
* Κύπελλο Γιουγκοσλαβίας: 1990
* Πρωτάθλημα Ελλάδας: 1991
* 2x Πρωταθλήματα Κροατίας: 1992, 1993

## Παραπομπές


Κατηγορία:Κροάτες καλαθοσφαιριστές
Κατηγορία:Σέντερ
Κατηγορία:Καλαθοσφαιριστές Σπλιτ
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Τσιμπόνα Ζάγκρεμπ
Κατηγορία:Καλαθοσφαιριστές κροατικών συλλόγων
Κατηγορία:Καλαθοσφαιριστές ελληνικών συλλόγων
Όμηρος Αθηναίος

Ο **Όμηρος Αθηναίος** (περί 1928 – 2015) ήταν Έλληνας παρουσιαστής (κονφερασιέή και «διασκεδαστής») και στιχουργός. Η σταδιοδρομία του στον καλλιτεχνικό χώρο άρχισε από νωρίς (1950), κατά τη διάρκεια της στρατιωτικής του θητείας, όταν και τραγουδούσε σε στρατιωτικές εκδηλώσεις και η φωνή του ακουγόταν από το Ραδιοφωνικό Σταθμό Λάρισας. Όταν τον άκουσε ο γνωστός βιομήχανος της εποχής Ελευθέριος Μουζάκης (Κλωστοϋφαντουργία «Πεταλούδα – DMC») εντυπωσιάστηκε τόσο, που του πρότεινε (και για λόγους εμπορικού ανταγωνισμού)  να παρουσιάσει μία εκπομπή του τότε -πανελλήνιας εμβέλειας- Ραδιοφωνικού Σταθμού (Ε.Ι.Ρ.), από την οποία αναδείχτηκαν πολλά νέα ταλέντα. Ως κονφερασιέ απασχολήθηκε κυρίως στο κέντρο διασκέδασης «Green Park», παράλληλα με άλλους συναδέλφους του, όπως ο Ίκαρος Κανελλόπουλος, ο Γιώργος Οικονομίδης, ο Λάμπρος Ζούνης κ.ά. Μετά τη δημιουργία της ελληνικής τηλεόρασης, ο Αθηναίος παρουσίασε και εκεί διάφορες μουσικές εκπομπές και τηλεπαιχνίδια.

## Παραπομπές


Κατηγορία:Έλληνες παρουσιαστές
Κατηγορία:Έλληνες στιχουργοί
Σοβιετικές εδαφικές αξιώσεις κατά της Τουρκίας

μικρογραφία|300x300εσ|
Σύμφωνα με τα απομνημονεύματα του Νικίτα Χρουστσόφ, ο αναπληρωτής πρωθυπουργός Λαβρέντι Μπέρια (1946-1953) πίεσε τον Ιωσήφ Στάλιν να προβάλλει αξιώσεις εναντίον τουρκικού εδάφους που εκλάπη από τη Γεωργία. Για πρακτικούς λόγους, οι Σοβιετικές αξιώσεις, αν ήταν επιτυχείς, θα ενίσχυαν την θέση της Σοβιετικής Ένωσης γύρω από την Μαύρη Θάλασσα και θα αποδυνάμωνε την Βρετανική επιρροή στη Μέση Ανατολή.

## Επισκόπηση
Η Σοβιετική Ένωση είχε προβάλλει εδώ και καιρό αντιρρήσεις για την Σύμβαση του Μοντρέ του 1936, η οποία έδωσε στην Τουρκία τον αποκλειστικό έλεγχο της ναυτιλίας στα στενά του Βοσπόρου, μια σημαντικότατη υδάτινη διαδρομή για τις ρωσικές εξαγωγές. Όταν η Σοβιετική-Τουρκική Συνθήκη Φιλίας και Ουδετερότητας έληγε το 1945, η Σοβιετική πλευρά επέλεξε να μην ανανεώσει τη συνθήκη. Ο υπουργός εξωτερικών της Σοβιετικής Ένωσης Βιατσεσλάβ Μολότοφ είπε στους Τούρκους ότι οι γεωργιανές και αρμενικές αξιώσεις επί τουρκικού εδάφους έπρεπε να επιλυθούν πριν από τη σύναψη της νέας συνθήκης.

Οι αμφισβητούμενες περιοχές γύρω από το Καρς και το Αρνταχάν κυβερνούνταν από την Ρωσική Αυτοκρατορία, από το 1878 έως το 1921, όταν η Ρωσία τις παραχώρησε στην Τουρκία, αλλά συνέχισαν να κατοικούνται από εθνότητες που είχαν πλέον δικές τους δημοκρατίες εντός της Σοβιετικής Ένωσης. Ο Μολότοφ υποστήριξε ότι, ενώ οι Σοβιετικοί κανονικοποίησαν τα σύνορα τους με την Πολωνία μετά από εδαφικές παραχωρήσεις προς αυτούς το 1921, παρόμοιες παραχωρήσεις προς την Τουρκία δεν είχαν νομιμοποιηθεί ποτέ με επαναδιαπραγμάτευση από εκείνη τη στιγμή.

## Παραπομπές

Κατηγορία:Σχέσεις Σοβιετικής Ένωσης-Τουρκίας
Κατηγορία:Ιστορία της Τουρκίας
Κατηγορία:Εδαφικές διαμάχες της Τουρκίας
Ιαπωνικός μακάκος

Ο **Ιαπωνικός μακάκος** (*Macaca fuscata),* επίσης γνωστός ως **μαϊμού του χιονιού,** είναι μία μαϊμού της οικογένειας των κερκοπιθηκίδων (Cercopithecidae), τα μέλη της οποίας είναι γνωστά ως **[[μαϊμούδες]] του [[Παλαιός Κόσμος|Παλαιού Κόσμου]]**. Συναντώνται στην Ιαπωνία. Παίρνουν το όνομά τους "πίθηκος του χιονιού" επειδή ζουν σε περιοχές όπου το χιόνι καλύπτει το έδαφος για πολλούς μήνες κάθε χρόνο - κανένα άλλο πρωτεύον πλην του ανθρώπου δε ζει σε βορειότερο ή ψυχρότερο κλίμα. Έχουν καφέ-γκρι γούνα, κόκκινα πρόσωπα και μικρές ουρές. Δύο υποείδη είναι γνωστά. 

Στην Ιαπωνία, το είδος είναι γνωστό ως ***Nihonzaru*** (ニ ホ ン ザ ル, ένας συνδυασμός των λέξεων *Nihon* 日本 "Ιαπωνία" + *saru 猿* "μαϊμού") έτσι ώστε να διακρίνεται από άλλα πρωτεύοντα. Όμως ο ιαπωνικό μακάκος είναι τόσο οικείος στους Ιάπωνες, που όταν αναφέρονται με τη λέξη *saru*, συνήθως έχουν στο μυαλό τους τον ιαπωνικό μακάκο. 

## Φυσικά χαρακτηριστικά
αριστερά|μικρογραφία| Κρανίο ενός ιαπωνικού μακάκου
Ο ιαπωνικός μακάκος διακρίνεται από φυλετικό διμορφισμό. Τα αρσενικά ζυγίζουν κατά μέσο όρο 11,3 κιλά, ενώ τα θηλυκά 8,4 κιλά. Οι μακάκοι από τις ψυχρότερες τείνουν να ζυγίζουν περισσότερο από αυτά από τις θερμότερες περιοχές. Το μέσο ύψος των αρσενικών είναι 57,01 εκατοστά και των θηλυκών 52,28 εκατοστά. Το μέγεθος του εγκεφάλου τους είναι περίπου 95 γραμμάρια. Η ουρά τους μοιάζει με κολόβωμα, έχοντας μήκος μόλις 92,51 χιλιοστά κατά μέσο όρο στα αρσενικά και 79,08 χιλιοστά στα θηλυκά. Ο μακάκος έχει ροζ πρόσωπο και οπίσθια. Το υπόλοιπο σώμα του είναι καλυμμένο με καστανά ή γκριζωπό τρίχωμα. Η γούνα του είναι καλά προσαρμοσμένη στο κρύο και το πάχος της αυξάνεται όσο μειώνονται οι θερμοκρασίες. Ο μακάκος μπορεί να επιβιώσει σε θερμοκρασίες μέχρι και -20° Κελσίου.  

Οι μακάκοι κινούνται ως επί το πλείστον και στα τέσσερα. Τα θηλυκά περνούν περισσότερο χρόνο στα δέντρα, ενώ τα αρσενικά περνούν περισσότερο χρόνο στο έδαφος. Είναι γνωστό ότι εκτελούν άλματα. Είναι επίσης δεινοί κολυμβητές και έχει αναφερθεί ότι κολυμπούν πάνω από μισό χιλιόμετρο. Η διάρκεια ζωής τους είναι στο υψηλό όριο αυτού που είναι τυπικό για τους μακάκους, δηλαδή μέχρι 28 έτη για τα αρσενικά και 32 έτη για τα θηλυκά. 

## Συμπεριφορά
### Δομή ομάδας
μικρογραφία|Ιαπωνικοί μακάκοι περιποιούνται ο ένας τον άλλο
Οι Ιαπωνικοί μακάκοι ζουν σε μητριαρχικές κοινωνίες και τα θηλυκά μένουν στη γενέθλια οικογένειά τους για μια ζωή, ενώ τα αρσενικά αποχωρούν πριν ωριμάσουν σεξουαλικά. Οι ομάδες μακάκων περιέχουν ενηλίκους και των δύο φύλων, καθώς και μερικά κυρίαρχα θηλυκά. Αυτά τα θηλυκά συνυπάρχουν σε μια κυριαρχική δομή ιεραρχίας. Ιεραρχική δομή με διαφορετικά επίπεδα υπάρχει και ανάμεσα στις υπο-ομάδες. Βραχύβιες ομάδες δημιουργούνται επίσης αποκλειστικά από αρσενικά, τα οποία μόλις έχουν αποχωρήσει από τη γενέθλια ομάδα τους και πρόκειται να μεταφερθούν σύντομα σε μια άλλη. Ωστόσο, πολλά αρσενικά ξοδεύουν αρκετό χρόνο μακριά από οποιαδήποτε ομάδα και μπορεί να εγκαταλείψουν και να συμμετάσχουν σε πολλές ομάδες κατά τη διάρκεια της ζωής τους.

## Παραπομπές

Κατηγορία:Θηλαστικά της Ιαπωνίας
Κατηγορία:Είδη ελαχίστης ανησυχίας (LC)
Αγλαΐα Αναστασίου

Η **Αγλαΐα Αναστασίου** (γεννημένη στις 28 Φεβρουαρίου 1986) είναι ελληνίδα αθλήτρια της συγχρονισμένης κολύμβησης, η οποία αγωνίστηκε στους Θερινούς Ολυμπιακούς Αγώνες 2004 στην Αθήνα. Πλέον έχει αποσυρθεί. 

## Παραπομπές


Κατηγορία:Ελληνίδες αθλήτριες της κολύμβησης
Κατερίνα Μπλιάμου

Η **Κατερίνα Μπλιάμου** (Χρυσό Σερρών, 15 Οκτωβρίου 1982) είναι Ελληνίδα κολυμβήτρια, του ύπτιου και του ελεύθερου στυλ κολύμβησης, κυρίως. Μαζί με άλλους αθλητές, εκπροσώπησε την πατρίδα της στους Ολυμπιακούς Αγώνες 2000 στο Σίδνεϊ αλλά και στους Μεσογειακούς Αγώνες του 2005, όπου κέρδισε το χάλκινο μετάλλιο.

## Παραπομπές


Κατηγορία:Ελληνίδες αθλήτριες της κολύμβησης
Κατηγορία:Έλληνες Μεσογειονίκες
Κατηγορία:Νταρνάκες
Ευφροσύνη Γουδά

Η **Ευφροσύνη Γουδά** (γεννημένη στις 15 Σεπτεμβρίου 1984) είναι Ελληνίδα αθλήτρια της συγχρονισμένης κολύμβησης. Αγωνίστηκε στους Θερινούς Ολυμπιακούς Αγώνες 2004. Πλέον έχει αποσυρθεί.

## Παραπομπές


Κατηγορία:Ελληνίδες αθλήτριες της κολύμβησης
Αποστολία Ιωάννου

Η **Αποστολία Ιωάννου** (γεννηθείσα στις 31 Αυγούστου του 1979), είναι Ελληνίδα αθλήτρια της συγχρονισμένης κολύμβησης η οποία αγωνίστηκε στους Ολυμπιακούς Αγώνες 2004 στην Αθήνα. Πλέον έχει αποσυρθεί.

## Παραπομπές


Κατηγορία:Ελληνίδες αθλήτριες της κολύμβησης
Ελευθερία Φτούλη

Η **Ελευθερία Φτούλη** (γεννηθείσα στις 4 Ιουλίου 1981) είναι Ελληνίδα αθλήτρια της συγχρονισμένης κολύμβησης. Αγωνίστηκε στο διπλό γυναικών στους Θερινούς Ολυμπιακούς Αγώνες 2004. Πλέον έχει αποσυρθεί. Ανήκε στον Πανελλήνιο Γυμναστικό Σύλλογο. 

## Παραπομπές


Κατηγορία:Έλληνες αθλητές της συγχρονισμένης κολύμβησης
Κατηγορία:Συγχρονισμένη κολύμβηση
Οσβάλντο Μπεναβίδες

Ο **Οσβάλντο Μπεναβίδες** (*Osvaldo Juan Benavides*, 14 Ιουνίου 1979 -) είναι Μεξικανός ηθοποιός, σεναριογράφος, κινηματογραφιστής και παραγωγός. 

Από μικρή ηλικία έδειχνε ενδιαφέρον για την ηθοποιία. Μετακόμισε στο Κανκούν, άρχισε τις σπουδές του στην ηθοποιία και γρήγορα, άρχισε να δουλεύει ως μοντέλο. Πήγε στις μεγαλύτερες πόλεις της μόδας όπως Παρίσι, Μιλάνο και Νέα Υόρκη. Φοίτησε στο Centro de Educación Artística της Televisa. 

Σημαντικός σταθμός στην καριέρα του ήταν συμμετοχή του στις τηλενουβέλες *El abuelo y yo* και *[[Η Μαρία της Γειτονιάς|María la del Barrio]]*. Από τότε, η δημοτικότητα του έχει αυξηθεί σταθερά.

## Φιλμογραφία
**Τηλενουβέλες**
**El abuelo y yo* - 1992, ως Πάκο
**El premio mayor* - 1995, ως Τσίκλες
**[[Η Μαρία της Γειτονιάς|María la del Barrio]]* - 1995/96, ως Φερνάντο "Νάντο/Ναντίτο" Πέρες/Φερνάντο "Νάντο/Ναντίτο" ντε λα Βέγα Ερνάντες
**Te sigo amando* - 1996, ως Λαζαρίτο
**Preciosa* - 1998, ως Σιμόν Ορτίς
**Locura de amor* - 2000, ως Λεόν Παλάσιος
**Daniela* - 2002, ως Αντρές Μιράντα
**Piel de otoño* - 2005, ως Νταμιάν
**[[Άνα Πάολα|La que no podía amar]]* - 2011/12, ως Μιγκέλ Καρμόνα
**[[Μονσεράτ (τηλενουβέλα)|Lo que la vida me robó]]* - 2013/14, ως Διμίτριο Μεντόσα Γιασίντι
**[[Γιατί δεν με αφήνεις|A que no me dejas]]* - 2015, ως Αδριάν Ολμέδο Ροδρίγκες
**Ruta 35* - 2016, ως Μερκούριο Ακόστα
**La bella y las bestias* - 2018, ως Χουάν Πάμπλο Κιντέρο
**El Rey del Valle* - 2018–σήμερα, ως Λουίς Μιγκέλ ντελ Βάγιε
**Monarca* - 2019–σήμερα, ως Αντρές Καρράνσα

**Τηλεόραση**
**Mujer, casos de la vida real* - 2002, ως (επεισόδιο:"Cruz de fuego")
**Soy tu fan* - 2010/12, ως Χουλιάν Μουνιός (12 επεισόδια)
**Gritos de muerte y libertad* - 2011, ως Λούκας Αλαμάν (επεισόδιο:"Sangre que divide")
**Cloroformo* - 2012, ως Τζόι Μάρβελους (13 επεισόδια)

**Ταινίες**
**La primera noche* - 1998, ως Σέρχιο 
**Dust to Dust* - 2000, ως Ρόκο 
**Piedras verdes* - 2001, ως Σεμπαστιάν 
**La segunda noche* - 2001, ως Αλφόνσο
**Seres humanos* - 2001, ως Νταμιάν 
**El mago* - 2002, (μικρού μήκους) 
**Zurdo* - 2003
**Ligerita* - 2003
**Un mundo maravilloso* - 2006, ως Κουριόσο
**SubHysteria* - 2010, ως Άριελ
**El Santos vs la Tetona Mendoza* - 2012
**Me late chocolate* - 2013, ως Άλεξ
**The Perfect Dictatorship* - 2014, ως Ρικάρδο Ντίας 
**El cielo es azul* - 2015, ως Αουτούρο 
**Todo mal* - 2018, ως Φερνάντο
**Más sabe el Diablo por viejo* - 2018, ως Τεό 
**Mentada de padre* - 2019, ως Φάουστο 

**Θέατρο**
**Zucco* - 1996
**Trainspotting* - 2000
**Las obras completas de William Shakespeare* - 2002
**El graduado* - 2004
**Todos eran mis hijos* - 2010
**Un hombre ajeno* - 2014
**Cuerdas* - 2015
**Duele* - 2016
**Donde los mundos colapsan* - 2018

## Βραβεία & υποψηφιότητες

## Εξωτερικοί Σύνδεσμοι

* 

## Παραπομπές


Κατηγορία:Μεξικανοί πολιτικοί
Κατηγορία:Μεξικανοί ηθοποιοί κινηματογράφου
Κατηγορία:Μεξικανοί ηθοποιοί τηλεόρασης
Άρης Λεμπεσόπουλος

Ο **Άρης Λεμπεσόπουλος** (Αθήνα, 1 Μαΐου 1963) είναι Έλληνας ηθοποιός του θεάτρου, της τηλεόρασης και του κινηματογράφου. Είναι κυρίως γνωστός για τον πρωταγωνιστικό ρόλο του στη δραματική σειρά εποχής του Mega *[[Η αίθουσα του θρόνου]]*.

## Καριέρα
Στα 16 του χρόνια, αποφάσισε να ακολουθήσει την καριέρα του ηθοποιού. Έτσι, φοίτησε στη δραματική σχολή του Πέλου Κατσέλη.

Έκανε την πρώτη του εμφάνιση στο θέατρο ως Δον Ζουάν το 1984. Έκτοτε, έχει συμμετάσχει κατά κύριο λόγο σε θεατρικά έργα, όπως: Ο Θαυματοποιός, Η Κυρία από τη θάλασσα, Τιτανικός, Κοκτέιλ Πάρτι, Δεσποινίς Τζούλια, Ο Δον Περλιμπλίν και η Μπελίσσα, Ο Κλήρος του Μεσημεριού, Ένας Σύζυγος, Επτά λογικές απαντήσεις, Το δάκρυ των χεριών, Τρεις Αδερφές, Ιωάννα στην πυρά, Φεγγάρι για καταραμένους, Μήδεια, Ο κουρέας της Σεβίλλης, Έντα Γκάμπλερ, Ο Βυσσινόκηπος, Αγριόπαπια, Λευκές Νύχτες, Το Μπλε Δωμάτιο, Μικροαστοί, Φάουστ, Πολύ Κακό Για Το Τίποτα. Έπειτα από ολιγάριθμες τηλεοπτικές συμμετοχές, απέκτησε τον πρωταγωνιστικό ρόλο σε μια από τις μεγαλύτερες και πιο επιτυχημένες παραγωγές εποχής της τηλεόρασης, την Αίθουσα του Θρόνου τη σεζόν 1998-1999 μέσα από την οποία έγινε ευρέως γνωστός. Ακολούθησαν αρκετές τηλεοπτικές παραγωγές όπως: Περί ανέμων και υδάτων, Ασθενείς και Οδοιπόροι, Επιφάνεια, Μυστικά και Λάθη, Η τελευταία παράσταση, Μείνε δίπλα μου.

Παράλληλα έχει ασχοληθεί και με ορισμένες παραγωγές στον κινηματογράφο.

## Παραπομπές


## Εξωτερικοί σύνδεσμοι

*  

Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου